Dennis Wilcock

Dennis «Den» Wilcock var vokalist i det britiske heavy metal-bandet Iron Maiden i perioden 1976 til 1977. Han hadde tidligere vært vokalist i Smiler, det samme bandet som grunnleggeren av Iron Maiden, Steve Harris, også hadde vært medlem av.

Wilcock var grunnen til at gitarist Dave Murray i en kort tid sluttet i Iron Maiden. Wilcock og Murray hadde en krangel etter en konsert i begynnelsen av 1977, som resulterte i at Wilcock ga Murray «en på tygga». Murray forlot bandet og begynte i barndomsvennen Adrian Smiths band Urchin.

I midten av 1977 fant imidlertid Wilcock ut at han hadde fått nok av Iron Maiden og sluttet like før en konsert. Dette førte til en lengre periode hvor Iron Maiden nesten ikke hadde medlemmer i det hele tatt, før Dave Murray m.fl. sluttet seg til bandet igjen i midten av 1978.

 Referanser 

 Eksterne lenker 


Kategori:Britiske sangere
Kategori:Iron Maiden